Avantura s Markom Polom

Jučer me Marko Polo pozvao da idem s njime u Kinu. Naravno da sam pristala. Takvu avanturu ne bi nizašto propustila.

Ukrcala sam se na jedrenjak i bila zadivljena. Odmah sam shvatila da jedva čekam isploviti. I krenuli smo. S nestrpljenjem sa iščekivala nove zemlje i nova mora.

Međutim nije nam išlo baš glatko. Na pola puta do Kine presreli su nas naoružani gusari. Borba je bila velika, ali pobijedili smo. Kada smo došli u Kinu primio nas je Kublaj-kan. Za njega smo naporno radili, a plaća nam je bila u svili i sladoledu. Dobili smo i nekoliko zlatnika. U Kini smo dugo ostali i ljudi su nas zavoljeli. Svakog dana smo nešto dobivali od stanovnika. I došao je dan povratka. Oprostili smo se od Kublaj-kana i stanovnika. Krenuli smo u višegodišnje putovanje kući. Međutim na pola puta nas opet zaustave gusari. Tražili su od nas da im damo svu svilu i zlatnike. Tada se Marko Polo pokazao pravim junakom, pokorio je gusare i sretno nas vratio kući. Bila sam ponosna na njega.

Ovo mi je bila najbolja zamišljena avantura u životu.

Ivana Šegedin

4. razred Osnovne škole Ante Curać - Pinjac Žrnovo

Mentorica :Anamarija Radovanović

Avantura s Markom Polom

Danas mi se je dogodilo čudo. Šetam gradom i sretnem Marka Pola. Ma koja sreća. Rekao mi je da traži nekoga da ga prati na putu za Kinu. Upitao me bi li ja pristala otići s njime. Bila sam u čudu ali sam pristala. Krenuli smo u cik zore a oblaci su bili tako tmurni. Nakon što je svanulo uhvatila nas je velika oluja. Više se ničega ne sjećam. Probudila sam se na nekom čudnom otoku u još čudnijoj kućici. Domorodac nas je ponudio kokosovim mlijekom koje je bilo vrlo ukusno. Ispričao nam je kako nas je spasio. Na otoku smo sreli jako puno neobičnih životinja.

Marko i ja smo napravili splav i nastavili svoju avanturu.

Iva Čagalj,

4. razred

Osnovna škola Ante Curać - Pinjac Žrnovo

Mentorica Anamarija Radovanović

Marko Polo i ja

Dođe kod mene Marko Polo

A ja uzbuđena jer želim čuti nešto novo.

Dok on samnom priča,

Ja nam nalijevam dvije čaše pića.

I on mene pozove da idemo skupa putovati,

I upozori me da ne smijem tamo ludovati.

On i ja putovali smo oko cijelog svijeta,

Došli smo na Korčulu malo prije ljeta.

On i ja na Korčuli se kupamo i ronimo,

A ponekad i ribe lovimo.

Svakakve priče pričamo,

A iza podne se i sunčamo.

Još samo da kažem kako volim Marka Pola,

Jer zahvaljujući njemu nastala je pjesma ova

Karmen Skokandić

4. razred

Osnovna škola Ante Curać - Pinjac Žrnovo

Mentorica Anamarija Radovanović